Μπρίτνεϊ Σπίαρς

Η Μπρίτνεϊ Τζίν Σπίαρς (, 2 Δεκεμβρίου 1981) είναι Αμερικανίδα τραγουδίστρια της ποπ με τεράστια εμπορική επιτυχία στο ενεργητικό της, έχοντας πουλήσει πάνω από 201 εκατομμύρια δίσκους σε όλο τον κόσμο. 

Είναι βραβευμένη με Γκράμι, αλλά και πολλά άλλα σημαντικά βραβεία, συμπεριλαμβανομένων και ενός MTV Video Vanguard Award των MTV VMA και ενός Ultimate Choice Award των Teen Choice Awards και ενός Millenium Billboard Award για τη συνολική προσφορά της στη μουσική. Κατέχει το ρεκόρ του καλλιτέχνη, εν ζωή, με τα περισσότερα μουσικά βραβεία παγκοσμίως. Είναι γνωστή ως το μεγαλύτερο ποπ είδωλο της γενιάς της και της έχει δοθεί ο τίτλος Πριγκίπισσα της Ποπ. 

Οι δουλειές της έχουν βραβευτεί με εκατοντάδες βραβεία και επαίνους, συμπεριλαμβανομένου ενός Grammy, έξι MTV Video Music Awards, καθώς και ενός Lifetime Achievement Award, εφτά Billboard Music Awards, και ένα αστέρι στο Hollywood Walk of Fame. Το 2009, το Billboard της έδωσε την όγδοη θέση στη λίστα με τους καλλιτέχνες της δεκαετίας, και το 2016 της έδωσε το βραβείο της χιλιετίας. 

Το 2018 στα βραβεία Beauty Awards βραβεύτηκε με τα βραβείο για το άρωμα της χρονιάς με το "Fantasy: In Bloom". Με αυτό το βραβείο φτάνει στα 500 βραβεία και είναι η μονή καλλιτέχνης που έχει κατακτήσει τόσα βραβεία από οποιοδήποτε άλλο καλλιτέχνη στην καριέρα του. 

Η Ένωση Δισκογραφικής Βιομηχανίας Αμερικής (RIAA) κατέταξε την Μπρίτνεϊ Σπίαρς ως την 8η πιο εμπορική τραγουδίστρια των ΗΠΑ, με πωλήσεις άνω των 45 εκατομμυρίων πιστοποιημένων άλμπουμ. Η Nielsen SoundScan την ονόμασε ως τη δέκατη πιο επιτυχημένη καλλιτέχνη σε ψηφιακές πωλήσεις, με περισσότερα από 30.1 εκατομμύρια πωλήσεις σε σινγκλς μέχρι τον Ιανουάριο του 2012.

Έχει πουλήσει πάνω από 110 εκατομμύρια άλμπουμ, κάτι που την κάνει μία από τους μεγαλύτερους και πλουσιότερους καλλιτέχνες όλων των εποχών. Το περιοδικό Rolling Stone αναγνώρισε την άμεση επιτυχία της ως μία από τους "25 κορυφαίες στιγμές πρωτοεμφανιζόμενου καλλιτέχνη όλων των εποχών", ενώ το μουσικό κανάλι VH1 την κατέταξε στην ενδέκατη θέση με τις "100 κορυφαίες τραγουδίστριες όλων των εποχών".

Βιογραφία

1992–1997 Τα Πρώτα Βήματα 
Από μικρή άρχισε να εκδηλώνει την έλξη της προς τον χορό και το τραγούδι, και με μία μικρή πίεση των γονιών της, εισέβαλε στον χώρο του θεάματος. Στα 11 χρόνια της (1992) “εισέβαλε” στην τηλεόραση στο The Mickey Mouse Club, ένα τηλεοπτικό σόου από το οποίο έχουν περάσει πολλοί αστέρες της εποχής μας, όπως η Κριστίνα Αγκιλέρα, ο Τζάστιν Τίμπερλεϊκ, αλλά και ο Ράιαν Γκόσλιν, από το οποίο η Μπρίτνεϊ ξεχώρισε από την πρώτη στιγμή.

Το 1996, η Μπρίτνεϊ σε ηλικία 15 ετών άρχισε να κυνηγά το όνειρο της μουσικής, συμμετέχοντας σε οντισιόν και ηχογραφώντας demos. Τον Ιούνιο του 1997, η πασίγνωστη πλέον τραγουδίστρια βρίσκονταν σε συζητήσεις με τον Lou Pearlman (γνωστό και επιτυχημένο manager των Backstreet Boys και των Ν’ Sync) για την ενδεχόμενη συμμέτοχη της στο συγκρότημα Innosense, πράγμα το οποίο έγινε, αλλά αποχώρησε λίγο πριν την κυκλοφορία του πρώτου single, καθώς της προτάθηκε αυτόνομη καριέρα. Ένας οικογενειακός φίλος του Pearlman, και ατζέντης πολλών μουσικών αστέρων, ο Larry Rudolph αποτέλεσε τον σημαντικότερο άνθρωπο στη μέχρι τότε επαγγελματική πορεία της Μπρίτνεϊ Σπίαρς, αφού έδωσε στην ίδια ένα ακυκλοφόρητο κομμάτι της Toni Braxton για τη δημιουργία ενός επαγγελματικού demo, το οποίο αργότερα ο ίδιος έστειλε σε 4 διαφορετικές δισκογραφικές εταιρείες. Τρείς από τις εταιρείες απέρριψαν την Μπρίτνεϊ υποστηρίζοντας πως το κοινό ενδιαφέρεται περισσότερο για boy bands και συμπληρώνοντας πως δεν υπήρχε χώρος στη δισκογραφία για μία νέα Μαντόνα. Η Jive Records (Θυγατρική της Zomba Label Group και ιδιοκτησία της Sony Music Entertainment) είχε διαφορετική άποψη όταν την άκουσε να τραγουδάει το "I Have Nothing" της Whitney Houston, και έτσι τον Μάρτιο του 1998 η Μπρίτνεϊ κλείστηκε στο Cheiron Studios της Στοκχόλμης στη Σουηδία για την ηχογράφηση του πρώτου της άλμπουμ μαζί με καταξιωμένους παραγωγούς.

1998–2000: ...Baby One More Time και Oops!... I Did It Again 
23 Οκτωβρίου του 1998 κυκλοφόρησε στις ΗΠΑ το πρώτο single της Μπρίτνεϊ, δια χειρός Max Martin με τίτλο “...Baby One More Time”. Το συγκεκριμένο κομμάτι προτάθηκε αρχικά στο γυναικείο συγκρότημα TLC, οι οποίες και το απέρριψαν, και κατόπιν στους Backstreet Boys που επίσης το απέρριψαν. Τελικά το κομμάτι έμελλε να γίνει η πρώτη μεγάλη επιτυχία της Μπρίτνεϊ Σπίαρς και ο προπομπός του ομότιτλου άλμπουμ που κυκλοφόρησε στις 12 Ιανουαρίου του 1999. Το τραγούδι “…Baby One More Time”, αποτέλεσε τεράστια επιτυχία και το single πούλησε περισσότερα από 10 εκατομμύρια αντίτυπα παγκοσμίως κερδίζοντας έτσι μία θέση στη λίστα με τα πιο εμπορικά singles όλων των εποχών. Επίσης το τραγούδι χάρισε στην Μπρίτνεϊ την πρώτη της υποψηφιότητα στα Grammy στην κατηγορία Best Female Pop Vocal Performance. Όσο για το άλμπουμ, αυτό ξεπέρασε τις 30 εκατομμύρια πωλήσεις παγκοσμίως, κατακτώντας την κορυφή των τσάρτς σε 15 χώρες και αποτελεί μέχρι και σήμερα το άλμπουμ με τις περισσότερες πωλήσεις στην καριέρα της Μπρίτνεϊ Σπίαρς. Το ντεμπούτο άλμπουμ της Μπρίτνεϊ της χάρισε συνολικά 5 παγκόσμια hits: “…Baby one more time”, “(You Drive Me) Crazy”, “Sometimes”, “Born to make you Happy” και “From The Bottom Of My Broken Heart”. Για την προώθηση του πρώτου της single η Μπρίτνεϊ ξεκίνησε εμφανίσεις σαν Opening Artist σε περιοδεία των N’ Sync. Αργότερα όμως και με την κυκλοφορία του άλμπουμ, στις 28 Ιουνίου του 1999,ξεκίνησε την πρώτη της περιοδεία με τίτλο “…Baby One More Time Tour” σε ΗΠΑ και Καναδά. Η πρώτη περιοδεία της Μπρίτνεϊ θεωρήθηκε άκρως επιτυχημένη από κοινό και κριτικούς, μαγνητοσκοπήθηκε και προβλήθηκε από το τηλεοπτικό δίκτυο FOX ενώ κυκλοφόρησε και σε DVD. Η επιτυχία της περιοδείας οδήγησε στην παράτασή της η οποία πραγματοποιήθηκε με κάποιες αλλαγές, τον Μάρτιο του 2000 και τιτλοφορήθηκε “Crazy 2K”. Το concept και τα κοστούμια και των δύο περιοδειών είχαν σχεδιαστεί από την ίδια την Μπρίτνεϊ. Κατά τη διάρκεια δε του “Crazy 2K”, το κοινό άκουσε για πρώτη φορά το τραγούδι “Oops… I Did it again”, το πρώτο single από το δεύτερο Album της τραγουδίστριας. Το Baby One More Time παγκοσμίως έφτασε τα 28 εκατομμύρια σε πωλήσεις και είναι μέχρι στιγμής ο πιο επιτυχημένος δίσκος για ένα έφηβο, αλλά και ένας από τους πιο επιτυχημένους δίσκους στην παγκόσμια μουσική βιομηχανία.

Στις 16 Μαΐου του 2000 η Μπρίτνεϊ κυκλοφόρησε το δεύτερο προσωπικό της άλμπουμ με τίτλο “Oops… I Did It Again”, το οποίο για μία ακόμη φορά έφερε τη σφραγίδα του Max Martin. Το Oops...!I Did It Again σημείωσε ρεκόρ πωλήσεων για γυναίκα καλλιτέχνη στις Ηνωμένες Πολιτείες μιας και την πρώτη εβδομάδα κυκλοφορίας του πούλησε πάνω από 1.319.000 αντίτυπα. Το ρεκόρ αυτό 15 χρόνια μετά καταρρίφθηκε από την Adele με το άλμπουμ 22 πουλώντας 3.380.000 αντίτυπα, όμως η Μπρίτνεϊ συνεχίζει να κατέχει το ρεκόρ για έφηβη καλλιτέχνη με τις μεγαλύτερες πωλήσεις. Παγκοσμίως έχει πουλήσει περισσότερα από 24 εκατομμύρια αντίτυπα και πέρα από το ομότιτλο single ξεχώρισαν και τα κομμάτια “Lucky”, “Stronger” και “Don’t let me be the last to know”. To “Oops… I Did it Again” χάρισε στην Μπρίτνεϊ δύο υποψηφιότητες για Grammy! Την ίδια περίοδο κυκλοφόρησε και το πρώτο βιβλίο που συνέγραψε η ίδια με τη μητέρα της, με τίτλο “Britney Spears Heart-to-Heart”.

2001–2003: Britney, Crossroads, και In the Zone 
Στα τέλη του 2001 κυκλοφορεί ο τρίτος δίσκος της Μπρίτνεϊ με έναν αρκετά διαφορετικό ήχο, πιο ώριμος όπως έχει χαρακτηριστεί από κριτικούς. Πρώτο single το Ι'm A Slave 4 U το οποίο έγινε γνωστό όταν το τραγούδησε παρέα με ένα πύθωνα στη σκηνή των MTV Video Music Awards. Η εμφάνισή της στα MTV Video Music Awards εκείνη τη χρονιά προκάλεσε έντονες αντιδράσεις και συζητήθηκε πολύ από τα media. Θεωρείται μία από της πιο γνωστές, θρυλικές και αξέχαστες στιγμές στην τριαντάχρονη ιστορία των βραβείων. Την ίδια χρονιά ξεκίνησε την τρίτη τις περιοδεία Dream Within A Dream όπου συνεχίστηκε και το 2002 καταφέρνοντας να γίνει η 2η πιο μεγάλη εισπρακτική περιοδεία της χρονιάς εκείνης. Ο δίσκος της πούλησε παγκοσμίως 15 εκατομμύρια αντίτυπα.

Το 2002 κάνει την εμφάνιση της στη μεγάλη οθόνη στην ταινία "Crossroads"  όπου είχε πρωταγωνιστικό ρόλο. Τα τραγούδια της ταινίας συμπεριλαμβάνονται και στον τρίτο δίσκο της Μπρίτνεϊ Σπίαρς, με σημαντικότερο το Overprotected. Η ταινία ήταν εισπρακτική επιτυχία με κέρδη πάνω από 60 εκατομμύρια δολάρια.

To 2003 κάνει την εμφάνιση της με την τραγουδίστρια Κριστίνα Αγκιλέρα στη σκηνή των MTV Video Music Awards τραγουδώντας το Like a Virgin και μετά εμφανίζεται η βασίλισσα της ποπ και είδωλο της Μπρίτνεϊ, Μαντόνα τραγουδώντας το Hollywood και δίνοντας φιλί στα χείλη και στις δυο. Αυτό είχε γίνει μεγάλο θέμα στον τύπο και είναι και αυτή η εμφάνιση μια από τις πιο δυνατές στην ιστορία των βραβείων. Μετά την εμφάνιση η Μπρίτνεϊ ζητάει από τη Μαντόνα να κάνουν ένα τραγούδι μαζί, έτσι και έγινε. Επιστρέφει δυναμικά με τον τέταρτο της δίσκο In The Zone, ο οποίος της χάρισε πολλές επιτυχίες, όπως το Me Against The Music, ένα ντουέτο με τη Μαντόνα, το Toxic, για το οποίο κέρδισε βραβείο Γκράμι και το Everytime. О δίσκος πούλησε πάνω από 12 εκατομμύρια αντίτυπα.

2004–2007: Greatest Hits: My Prerogative,B In The Mix,και Blackout 
Το 2004 ήρθε η στιγμή να κυκλοφορήσει τη συλλογή με τίτλο Greatest Hits: My Prerogative το οποίο περιέχει όλα τα γνωστά τραγούδια της καθώς και τρία νέα τραγούδια, τα σινγκλ My Prerogative και Do Somethin αλλά και το I've Just Begun (Having My Fun).Το άλμπουμ πούλησε 5,600,000 αντίτυπα παγκοσμίως.

To 2005 κυκλοφορεί σε DVD το πολυσυζητημένο ριάλιτι με τον τότε σύζυγο της Kevin Federline, Britney & Kevin: Chaotic μαζί με bonus CD το οποίο περιείχε μερικά τραγούδια που προορίζονταν για τον πέμπτο δίσκο της τραγουδίστριας Original Doll, ο οποίος ακυρώθηκε διότι η ίδια ήθελε να περάσει σε ένα άλλο μουσικό είδος με αυτόν τον δίσκο, κάτι που έβρισκε αντίθετη τη δισκογραφική της εταιρία. Την ίδια χρονιά κυκλοφορεί τη ρεμίξ συλλογή της B in the Mix: The Remixes με ένα νέο κομμάτι, το And Then We Kiss.

Σχεδόν 4 χρόνια μετά το τέταρτο στούντιο δίσκο της, το 2007, κυκλοφορεί το Blackout, ένα άλμπουμ που οι κριτικοί χαρακτήρισαν ως ένα από τα καλύτερα ποπ άλμπουμ που κυκλοφόρησαν ποτέ, και το αγαπημένο άλμπουμ των θαυμαστών της, μιας και σε μία δύσκολη στιγμή της ζωής της, δεν σταμάτησε να εξελίσσεται μουσικά. Το άλμπουμ περιέχει τα Gimme More, Piece of Me, Radar και Break The Ice. Στην πραγματικότητα το άλμπουμ προοριζόταν να κυκλοφορήσει στις 30 Νοεμβρίου αλλά λόγω της διαρροής των τραγουδιών στο διαδίκτυο, βγήκε πολύ νωρίτερα, στις 30 Οκτωβρίου. Εξαιτίας και μιας ανεξήγητης αλλαγής των κανονισμών της λίστας για τους δίσκους στις ΗΠΑ Billboard 200 την τελευταία στιγμή, ο δίσκος έκανε το ντεμπούτο του στη θέση νούμερο 2 αντί για 1, με πωλήσεις πρώτης εβδομάδας να κυμαίνονται στις 290.000. Συνολικά το Blackout πούλησε 3.5 αντίτυπα παγκοσμίως.

2008–2011: Circus,The Singles Collection και Femme Fatale 
Η κυκλοφορία του Circus, ανακοινώθηκε αμέσως μετά τη νίκη της Μπρίτνεϊ στα MTV VMA Awards του 2008, όπου κατέκτησε τρία βραβεία στις κατηγορίες "Video of the Year", "Best Female" και "Best Pop Video" για το "Piece of Me". Για την ηχογράφηση του, η Μπρίτνεϊ στρατολόγησε μια ομάδα παραγωγών / συνθετών στους οποίους συμπεριλαμβάνονται οι εξής: Dr. Luke (ο οποίος επιμελήθηκε την παραγωγή και τη σύνθεση του τραγουδιού "Circus"), Danja, Max Martin, Bloodshy & Avant και Guy Sigsworth. Μεγάλες επιτυχίες έγιναν το Womanizer και το ομότιτλο Circus. Το Circus ήταν ένας από τους πιο επιτυχημένους δίσκους της χρονιάς και δεν άργησε να γίνει πλατινένιος, πουλώντας 4.7 εκατομμύρια παγκοσμίως. Στη συνέχεια, χωρίς να χάνει χρόνο, ξεκίνησε τη νέα παγκόσμια περιοδεία της με τίτλο "The Circus Starring:Britney Spears" στις 3/3/2009 από τη Νέα Ορλεάνη. Σε περίοδο 9 μηνών έδωσε 97 συναυλίες σε Αμερική, Ευρώπη και Αυστραλία. Η περιοδεία έληξε στις 29/11/2009 στην Αδελαΐδα της Αυστραλίας.

Το 2009 κυκλοφόρησε το δίσκο "The Singles Collection" που περιέχει κάποιες από τις επιτυχίες της Μπρίτνεϊ, με ένα επιπλέον καινούριο τραγούδι, το "3". Το τραγούδι αυτό κυκλοφόρησε στις 29/9/09 στο Διαδίκτυο και έκανε ντεμπούτο στο νούμερο 1 του τσαρτ Billboard Hot 100.

Το 2011 κυκλοφόρησε ο νέος της δίσκος με τίτλο "Femme Fatale". Πρώτο single αποτελεί το Hold It Against Me που σημείωσε μεγάλη επιτυχία, κάνοντας ντεμπούτο στο #1 των chart σε αρκετές χώρες, και φτάνοντας μέσα στην πεντάδα σε πολλές ακόμα. Το τραγούδι έκανε ντεμπούτο στο #1 του Billboard, και έγινε το δεύτερο συνεχόμενο #1 κομμάτι της στο chart της Αμερικής, μετά το "3". Έτσι η Μπρίτνεϊ έγινε η μόνη τραγουδίστρια, μαζί με τη Mariah Carey, που έχει πάνω από ένα single να κάνουν ντεμπούτο στο νούμερο 1 του  Billboard Hot 100.
Το δεύτερο single του δίσκου αποτελεί το "Till The World Ends" που κυκλοφόρησε στις 4 Μαρτίoυ, ενώ το video clip έκανε πρεμιέρα στις 6 Απριλίου. Το "Τill The World Ends" αποτέλεσε το μεγαλύτερο ραδιοφωνικό hit της Britney Spears στη 15χρονη καριέρα της.. Το τρίτο single είναι το "I Wanna Go" το οποίο έχει γίνει #1 σε πάρα πολλές χώρες του κόσμου. Το τέταρτο single είναι το "Criminal", το τελευταίο κομμάτι από τον δίσκο. Η Britney ήταν σε παγκόσμια περιοδεία, τη "Femme Fatale Tour" η οποία περιλάμβανε: 44 συναυλίες στη Βόρεια Αμερική, 7 στη Νότια Αμερική, 26 στην Ευρώπη και 1 στην Ασία.

Το Hold It Against Me, το "Till The World Ends", καθώς και το "I Wanna Go" έφτασαν στην κορυφή του Hit List Hellas στο MTVGreece.

2012–2013: X-Factor, Britney Jean 
Το 2012 ήταν κριτής στο αμερικανικό X Factor, δίπλα στον Simon Cowell, L.A. Reid και Demi Lovato. Μετά το τέλος της δεύτερης σεζόν η Μπρίτνεϊ αποχώρησε. Όπως είπε η ίδια "θέλω να αφοσιωθώ στο νέο μου δίσκο". Ο καινούριος δίσκος της κυκλοφόρησε στις 3 Δεκεμβρίου 2013 με τον τίτλο Britney Jean, με την Μπρίτνεϊ να δηλώνει πως είναι ο πιο προσωπικός της δίσκος μέχρι σήμερα. Το πρώτο single του καινούριου δίσκου είναι το "Work Bitch" το οποίο κυκλοφόρησε στις 16 Σεπτεμβρίου του 2013 και έφτασε μέχρι τη θέση #12 της λίστας Billboard Hot 100 καθώς και τη θέση 25 στο US Pop Songs κάνοντας την Μπρίτνεϊ την καλλιτέχνιδα με τις περισσότερες συμμετοχές στο chart που αφορά μόνο τα pop τραγούδια μετά τη Rihanna. Επίσης έφτασε στη δεκάδα στις χώρες: Νότια Κορέα, Καναδάς, Γαλλία και Ισπανία. Τέλος έφτασε στη θέση 4 στο US Dance/Electronic songs.Το δεύτερο και τελευταίο single από το δίσκο Britney Jean, ήταν το Perfume, το οποίο κυκλοφόρησε στις 4 Νοεμβρίου και έφτασε μέχρι τη θέση #76. Η Μπρίτνεϊ τραγουδάει με την πραγματική της φωνή και όχι με την αισθησιακή χαρακτηριστική χροιά της, κάτι που ενοχλησε τον κόσμο καθώς την είχαν συνηθίσει με baby voice.

Το 2013 συνεργάστηκε με τη Μάιλι Σάιρους στο τραγούδι ´´Bangerz(SMS)´´ .Επίσης,εμφανίστηκε για λίγο στο ντοκιμαντέρ του MTV, με τίτλο ´Miley:The Movement´.Η ίδια η Μπρίτνεϊ δήλωσε για τη Μάιλι "Είμαι θαυμάστρια της, νομίζω πως είναι υπέροχη και έχει πολλή ενέργεια μέσα της. Μου αρέσει που δεν ενδιαφέρεται για τις κακές κριτικές και κάνει αυτό που θέλει."

2014–2015: Las Vegas, Pretty Girls και Tom's Diner 
Η Μπρίτνεϊ ανακοίνωσε το Σεπτέμβριο του 2013 την απόφαση της να κάνει μια σειρά εμφανίσεων με έδρα το Planet Hollywood Resort & Casino στο Las Vegas. Συγκεκριμένα, υπέγραψε συμβόλαιο για 100 εμφανίσεις σε 2 χρόνια, με αρχική ημερομηνία την 27η Δεκεμβρίου 2013. Το σόου "Britney: Piece Of Me" σημειώνει τεράστια επιτυχία,κάνοντας την Μπρίτνεϊ την πιο επιτυχημένη τραγουδίστρια που πέρασε ποτέ από το Λας Βέγκας, κάτι που οδήγησε τους υπεύθυνους του καζίνο να ανανεώσουν το συμβόλαιο της για 2 περαιτέρω χρόνια. Τα έσοδα της Μπρίτνεϊ ανέρχονται σε 15 εκατομμύρια δολλάρια το χρόνο.

Έπαιξε χαρακτηριστικό ρόλο στη διασκέδαση του Λας Βέγκας, τόσο που η 5η Νοεμβρίου πλεον γιορτάζεται ως η ημέρα της Μπρίτνεϊ.

Επίσης η Μπρίτνεϊ συνεργάστηκε με τον 74 χρονο DJ και παραγωγό Giorgio Moroder με μια εκπληκτική διασκευή του “Tom`s Diner” της Suzanne Vega,η οποία συμπεριλήφθηκε στη συλλογή του που κυκλοφόρησε στις 15 Ιουνίου του 2015.Ωστόσο το τραγούδι διέρρευσε νωρίτερα στις 25 Απριλίου του 2015.Τον Μάρτιο του ίδιου έτους ανακοινώθηκε από το People Magazine η κυκλοφορία του νέου της σίνγλ "Pretty Girls",με συμμετοχή της Iggy Azalea.Το τραγούδι κυκλοφόρησε στις 5 Μαίου του 2015 και το βίντεο στις 13 Μαίου σημειώνοντας μεγάλη επιτυχία. Λίγες μέρες αργότερα και συγκεκριμένα στις 17 Μαίου η Μπρίτνεϊ και η Iggy Azalea παρουσίασαν το τραγούδι στα "2015 Billboard Music Awards".

2016: Glory,και επέκταση του σόου Piece Of Me 
Το σόου "Piece Of Me" σημειώνει τεράστια επιτυχία,κάνοντας τηνΜπρίτνεϊ να ανανεώσει το συμβόλαιο της για 2 περαιτέρω χρόνια,και συγκεκριμένα μέχρι τον Δεκέμβριο του 2017. Στο σόου έχουν προστεθεί νέα κομμάτια,διαφορετική εισαγωγή καθώς και όλη η γκαρνταρόμπα έχει ανανεωθεί πλήρως και αλλάζει σχεδόν κάθε βράδυ. Σε συνέντευξη της δήλωσε:«Το σόου μου έχει αλλάξει, έχω αλλάξει την εισαγωγή, έχω συμπεριλάβει μερικά από τα πιο αγαπημένα από τους φάνς μου τραγούδια και πάνω απ ‘όλα έχουν αλλάξει όλα τα κοστούμια. Για να προετοιμάσω όλα αυτά τα πράγματα χρειάστηκα περίπου τρεις μήνες δουλειάς.»Στις αρχές του 2016 η Μπρίτνεϊ ανακοίνωσε μέσω των social media ότι ξεκίνησε να ηχογραφεί το ένατο άλμπουμ της.Σε συνέντευξη της δήλωσε: «Το 80% του άλμπουμ είναι ολοκληρωμένο,και θα ακούσετε το νέο υλικό σύντομα … πολύ σύντομα!»

Τον Μάιο του ίδιου έτους κυκλοφόρησε ένα ηλεκτρονικό παιχνίδι με το όνομα:"Britney Spears:American Dream",διαθέσιμο σε Android και iOs. Στις 22 Μαίου η Μπρίτνεϊ παρουσίασε ένα πότ-πουρί απο παλιές της επιτυχίες στα "2016 Billboard Music Awards", μία εμφάνιση που εντυπωσίασε και βραβεύτηκε με το βραβείο της χιλιετίας (Millenium Billboard Award).Στις 14 Ιουλίου του ίδιου έτους κυκλοφόρησε το πρώτο σίνγκλ απο το άλμπουμ "Glory" με τίτλο "Make Me".Στις 26 Αυγούστου η Μπρίτνεϊ κυκλοφόρησε το ένατο άλμπουμ της,(φτάνοντας την 28η θέση στα ελληνικά τσάρτς) και μαζί 3 Promotional Singles τα Private Show,Clumsy και Do You Wanna Come Over.Στις 28 Αυγoύστου ερμήνευσε στα 2016 MTV Video Music Awards,για την προώθηση του ένατου άλμπουμ της, στις 24 Σεπτεμβρίου στο 2016 iHeartRadio Music Festival, και 27 Σεπτεμβρίου στο Apple Music Festival 2016.Στις 16 Νοεμβρίου κυκλοφόρησε το δεύτερο σίνγκλ απο το Glory το Slumber Party.

2017: Britney Ever After, και η νέα παγκόσμια περιοδεία Britney:Live In Concert

Στις 18 Φεβρουαρίου του 2017 κυκλοφόρησε η βιογραφική ταινία για τη ζωή της με τίτλο "Britney, Ever After" μέσα απο το δίκτυο "Lifetime".Το φιλμ των 2 ωρών καλύπτει τα πάντα. Από τα πρώτα βήματα της όταν ήταν μικρό κορίτσι στη Λουιζιάνα, μέχρι τον δεσμό της με τον Τζάστιν Τίμπερλέικ, τη μητρότητα έως και την περίεργη απόφαση της να ξυρίσει το κεφάλι της το 2007.

Στις 28 Μαρτίου του 2017 ανακοινώθηκε η νέα παγκόσμια περιοδεία με τίτλο Britney:Live In Concert ξεκινώντας απο την Ασία και με πρώτο σταθμό το Τόκιο της Ιαπωνίας στις 3 Ιουνίου,καθώς και η λήξη του Piece Of Me σόου,απο το Las Vegas,τον Δεκέμβριο του 2017.

Στις 29 Απριλίου βραβεύτηκε για πρώτη φορά με το βραβείο "Icon Award απο τα Radio Disney Music Awards 2017.

2018: Επιχειρηματικές δραστηριότητες και λήξη του Britney:Live In Concert

Στις 20 Μαρτίου του 2018,ο Ιάπωνας σχεδιαστής Kenzo Takada ανακοίνωσε ότι η Britney θα είναι το πρόσωπο της συλλογής Momento για την άνοιξη του 2018.. Στις 12 Απριλίου 2018, η Britney Spears τιμήθηκε με το βραβείο GLAAD Vanguard Award του 2018 στα βραβεία GLAAD Media Awards για την ισότητα και την αποδοχή των LGBT+ ατόμων.Η Britney Spears κυκλοφόρησε αργότερα το πρώτο της unisex άρωμα, το Prerogative, που χαρακτηρίζεται ως άρωμα για όλους.

Τον Απρίλιο του 2018, η Epic Rights ανακοίνωσε μια νέα συνεργασία με την Μπρίτνεϊ Σπίαρς στη γραμμή μόδας για το 2019, η οποία θα περιλαμβάνει ρούχα, είδη ένδυσης γυμναστικής, αξεσουάρ και ηλεκτρονικά είδη.Τον Οκτώβριο του 2018 η Britney Spears εμφανίστηκε στο Grand Prix της Φόρμουλα 1 στο Όστιν,που αποτέλεσε και την τελική παράσταση της περιοδείας Britney:Live In Concert..

2019-Σήμερα: Britney:Domination και το κίνημα #FreeBritney
Το Britney:Domination θα ήταν η δεύτερη κατά σειρά "κατοικία της" μετά το Britney:Piece Of Me,στο Λας Βέγκας για το 2019.
Ωστόσο, στις 4 Ιανουαρίου 2019,η Britney Spears ανακοίνωσε ότι το Britney:Domination ακυρώνεται αφού ο πατέρας της είχε ένα σοβαρό πρόβλημα υγείας.Η εταιρεία της ανακοίνωσε επίσης ότι η Britney θα έκανε ένα διάλειμμα διαρκείας, θέτοντας όλες τις δραστηριότητες και δεσμεύσεις της σε αναβολή, ώστε να μπορεί να περάσει χρόνο με την οικογένειά της.Εάν πραγματοποιούνταν το σόου η Britney θα έπαιρνε για κάθε παράσταση 507.000 δολάρια.
Τον Μάρτιο του ίδιου έτους η Britney Spears εισήχθη με τη θέληση της σε ψυχιατρική κλινική,για έναν μήνα,για να διαχειριστεί το άγχος που της προκάλεσε το πρόβλημα υγείας του πατέρα της. Ωστόσο μια ραδιοφωνική εκπομπή με τίτλο Britney's Gram ανέφερε ότι ο πατέρας της χαίρει άκρας υγείας και ότι η Britney Spears εισήχθη στην ψυχιατρική κλινική με τη βία από τον πατέρα της γιατί ήθελε να σταματήσει τη φαρμακευτική αγωγή που της χορηγούσαν από το 2007.Μετά που επιβεβαιώθηκαν οι αναφορές ξεκίνησε το κίνημα #freebritney στα social media απαιτώντας την ελευθερία της από τα "δεσμά" του πατέρα της και επιστροφή της περιουσίας της. Η εταιρεία της δεν το δέχτηκε και ξεκίνησε να απενεργοποιεί λογαριασμούς στο Instagram οι οποίοι περιλάμβαναν το hashtag #freebritney.

Επιρροές και προσφορά στη μουσική 

Η Μπρίτνεϊ είναι από τις πιο επιτυχημένες τραγουδίστριες του σήμερα, με πάνω από 20 χρόνια καριέρας και πωλήσεις που ξεπερνούν τα 140 εκατομμύρια δίσκους  Η Μπρίτνεϊ ονομάζει είδωλά της τη Μαντόνα (με την οποία έχει συνεργαστεί), τον Μάικλ Τζάκσον (με τον οποίο γνωριζόταν προσωπικά και τραγούδησαν μαζί το 2002 στα MTV Video Awards), τη Γουίτνεϊ Χιούστον και την Τζάνετ Τζάκσον όπως η ίδια δήλωσε. Είναι η μόνη γυναίκα καλλιτέχνις που έχει συνεργαστεί και με τη Μαντόνα και με τον Μάικλ Τζάκσον, και οι θαυμαστές της pop μουσικής, τους ονομάζουν και τους τρεις Pop Royality.  Οι Ariana Grande, Kristinia DeBarge, Lady Gaga, Little Boots, Kesha,Taylor Swift, Selena Gomez & The Scene, Pixie Lott, Marina and the Diamonds, Lucy Hale, Rihanna, Katy Perry και Miley Cyrus έχουν ονομάσει την Μπρίτνεϊ πηγή έμπνευσής τους. Η Μπρίτνεϊ θεωρείται ποπ είδωλο και ονομάζεται από τα media "πριγκίπισσα της ποπ". .

Προσωπική ζωή 
Από το 1998 μέχρι το 2002 ήταν σε σχέση με τον τραγουδιστή Τζάστιν Τίμπερλεϊκ.

Στις 18 Σεπτεμβρίου 2004, παντρεύτηκε τον τότε χορευτή της, Κέβιν Φεντερλάιν στη Καλιφόρνια. Απέκτησαν δύο γιους: τον Σον Πρέστον (γενν. 14 Σεπτεμβρίου 2005) και τον Τζέιντεν Τζέιμς (γενν. 12 Σεπτεμβρίου 2006). Χώρισαν τον Νοέμβριο του 2006 αλλά το διαζύγιο τους εκδόθηκε επίσημα τον Ιούλιο του 2007. 

Το 2010, ξεκίνησε τη σχέση της με τον ηθοποιό Τζέισον Τράουϊκ και έναν χρόνο αργότερα αρραβωνιάστηκαν. Τελικά, χώρισαν τον Ιανουάριο του 2013. Από τον Φεβρουάριο του 2013 έως τον Αύγουστο του 2014, ήταν σε σχέση με τον δικηγόρο Ντέιβιντ Λουσάδο αλλά χώρισαν εξαιτίας απιστίας του. 

Το 2016, ξεκίνησε τη σχέση της με το μοντέλο Σαμ Ασγκάρι. Αρραβωνιάστηκαν τον Σεπτέμβριο του 2021. Στις 11 Απριλίου 2022, η Σπίαρς ανακοίνωσε την τρίτη της εγκυμοσύνη (πρώτο παιδί με τον Ασγκάρι) αλλά απέβαλε ένα μήνα αργότερα. Ο γάμος Σπίαρς-Ασγκάρι έγινε στις 9 Ιουνίου 2022 στη Καλιφόρνια.

Δημόσια Εικόνα 
Το 2007, απασχόλησε έντονα τα μέσα ενημέρωσης με τη συμπεριφορά της. Τον Φεβρουάριο του 2007, εμφανίστηκε με τελείως ξυρισμένο κεφάλι, καθώς όπως η ίδια είπε αργότερα, θέλησε να πετάξει από πάνω της την εικόνα του sex symbol που κάποιοι άλλοι της φόρτωσαν. Επίσης, εντοπίστηκε από τους δημοσιογράφους να χτυπάει με μια ομπρέλα ξένα αυτοκίνητα έξω από το σπίτι του πρώην συζύγου της (Kέβιν Φαντερλάιν). Αφού είχε ξυρίσει το κεφάλι της, εισήχθη οικειοθελώς σε κλινική αποτοξίνωσης για τον εθισμό της στο αλκοόλ. Στις 3 Ιανουαρίου 2008, μεταφέρθηκε με ασθενοφόρο σε ψυχιατρική κλινική του Λος Αντζελες.

Φιλανθρωπίες 

Από το 2001 μέχρι το 2011 διατηρούσε το ίδρυμα "The Britney Spears Camp for the Performing Arts", ένα ίδρυμα που βοηθούσε παιδιά που δεν είχαν την οικονομική δυνατότητα να σπουδάσουν μουσική και χορό. Το 2002, έκανε δωρεά 1 εκατομμύριο δολάρια στους συγγενείς των θυμάτων της τρομοκρατικής επίθεσης της 11ης Σεπτεμβρίου 2001. Την ίδια χρονιά συμμετείχε σε φιλανθρωπική ηχογράφηση με τη συμμετοχή πολλών καλλιτεχνών για την εκστρατεία κατά του AIDS. Το 2006, έκανε δωρεά στους πληγέντες του τυφώνα Κατρίνα 585.000 δολάρια, ιατροφαρμακευτικό εξοπλισμό καθώς και ένα ασθενοφόρο. Το 2011, δώρισε 200.000 δολάρια στον μη κερδοσκοπικό οργανισμό St. Bernard Project για τις φυσικές καταστροφές. Το 2015, δώρισε 120.000 δολάρια σε ίδρυμα στήριξης παιδιών με νεοπλασματική ασθένεια καθώς και μέρος των εσόδων από τις εμφανίσεις της στο Λας Βέγκας την περίοδο 2015-2017. Το 2016, συνεργάστηκε με τις εταιρείες Zappos και XCYCLE για να συγκεντρώσει επιπλέον χρήματα για το "Εθνικό Κέντρο Κοινωνικών Ερευνών Για Παιδιά Και Οικογένειες", με 553.130 δολάρια να έχουν ήδη συγκεντρωθεί από το τις πωλήσεις εισιτηρίων και αναμνηστικών. Οι συμμετέχοντες είχαν την ευκαιρία να κερδίσουν ένα μάθημα χορού με την ίδια τη Σπίαρς. Η συγκέντρωση χρημάτων οδήγησε τελικά στη δημιουργία παραρτήματος του "Εθνικού Κέντρου Κοινωνικών Ερευνών Britney Spears" στο Λας Βέγκας, στις 4 Νοεμβρίου 2017. Την ίδια χρονιά συμμετείχε σε φιλανθρωπική ηχογράφηση με τη συμμετοχή πολλών καλλιτεχνών για τα θύματα του Ορλάντο. Υποστηρίζει την LGBTQ κοινότητα και είναι ακτιβίστρια κατά της σχολικής βίας και εκφοβισμού. Έχει βοηθήσει πολλές φιλανθρωπικές οργανώσεις κατά τη διάρκεια της καριέρας της και μερικές από αυτές είναι κατά της ενδοοικογενειακής βίας αλλά και των παιδιών με νεοπλασματικές ασθένειες.

Δισκογραφία

Αλμπουμ 

 Baby One More Time (1999) 
 Oops!... I Did It Again (2000)
 Britney (2001) 
 In The Zone (2003)
 Blackout (2007)
 Circus (2008)
 Femme Fatale (2011)
 Britney Jean (2013)
 Glory (2016)

 Συλλογές 
 Greatest Hits: My Prerogative (2004)
 B in the Mix: The Remixes (2005)
 The Singles Collection (2009)
 B in the Mix: The Remixes Vol. 2 (2011)
 Playlist: The Best of Britney Spears (2012)
 Oops...!I Did It Again (The Very Best Of Britney Spears) (2012)
 The Essentials : Britney Spears (2013)
 Oops!...I Did It Again (Remixes and B-Sides) (2020)

 DVD 

 Time Out with Britney Spears (1999)
 Britney Spears - Live and More! (2001)
 Britney - The Videos (2001)
 Live from Las Vegas  (2002)
 In the Zone (2004) 
 Greatest Hits: My Prerogative (2004)
 Britney & Kevin: Chaotic (2005)
 Britney: For The Record (2009)
 Britney Spears Live: The Femme Fatale Tour (2011)
 I Am Britney Jean (2013)

Singles

1990's 

Baby One More Time
 ...Baby One More Time (1998)
 Sometimes "(1999)
 (You Drive Me) Crazy [The Stop Remix!]" (1999)
 Born To Make you Happy" (1999)

 2000's 

 Οοps!I Did It Again 
 From The Bottom Of My Broken Heart (2000)
 Oops!... I Did It Again (2000)
 Lucky (2000)
 Stronger (2000)
 Dont Let Me Be the Last to Know (2000)

 Britney 
 "Im A Slave 4 U" (2001)
 "Overprotected" (2001)
 "Im Not a Girl, Not Yet a Woman" (2001)
 "I Love Rock 'n' Roll" (2002)
 "Anticipating" (2002)
 "Boys (The Co - Ed Remix)" (2002)

 In The Zone 
 "Me Against The Music (ft. Madonna)" (2003)
 "Toxic" (2003)
 "Everytime" (2004)
 "Outrageous" (2004)

 Greatest Hits: My Prerogative 

 "My Prerogative" (2004)
 "(I've Just Begun) Having My Fun" (2004)
 "Do Somethin'" (2005)
 "Chris Cox Megamix" (2005)

 Britney & Kevin Chaotic- EP 
 "Someday (I Will Understand)" (2005)

 B In The Mix:The Remixes 
 "And Then We Kiss" (2005)

 Blackout 

 "Gimme More" (2007)
 "Piece of Me" (2007)
 "Break the Ice" (2008)

 Circus 
 "Womanizer" (2008)
 "Circus" (2008)
 "If U Seek Amy" (2009)
 "Radar" (2009)

 3 
 "3" (2009)

 2010's 

 Femme Fatale 
 "Hold It Against Me" (2011)
 "Till The World Ends" (2011)
 "I Wanna Go" (2011)
 "Criminal" (2011)

 Scream & Shout 
 "Scream And Shout (ft Will I Am )" (2012)

 Ooh La La (Soundtrack)
 "Ooh La La" (2013)

 Britney Jean 

 "Work Bitch" (2013)
 "Perfume"( 2013)

 Pretty Girls 
 "Pretty Girls (ft Iggy Azalea)" (2015)

 Glory 
 "Make Me..." (2016)
 "Slumber Party" (2016)

 2020's 

 Glory (Re-released) 
 "Mood Ring" (2020)

 "Swimming In The Stars" (2020)
 "Matches (Ft. Backstreet Boys)" (2020)

Συνεργασίες με άλλους καλλιτέχνες

1999 : Luv The Hurt Away, συμμετέχει ο Full Force
1999 : I Will Still Love You, συμμετέχει ο Don Philip
2001 : What's Going On, φιλανθρωπική ηχογράφηση με τη συμμετοχή πολλών καλλιτεχνών για την εκστρατεία κατά του AIDS
2001 : The Way You Make Me Feel,μαζί με Michael Jackson
2002 : Boys (The Co-Ed Remix), συμμετέχει ο Pharrell Williams
2003 : Me Against The Music, συμμετέχει η Μαντόνα
2003 : (I Got That) Boom Boom,συμμετέχουν οι Ying Yang Twins
2004 : We Will Rock You,διαφημιστικό για την Pepsi,με τις Beyoncé και Pink
2011 : (Drop Dead) Beautiful, συμμετέχει η Sabi
2011 : S&M (Remix), συμμετοχή σε δίσκο της Ριάννα
2011 : Till The World Ends (The Femme Fatale Remix),  μαζί με Nicki Minaz και Kesha
2012 : Scream & Shout, συμμετοχή σε δίσκο του will.i.am
2013 : It Should Be Easy,συμμετέχει ο will.i.am
2013 : Chillin' with You,συμμετέχει η Jamie Lynn
2013 : SMS (Bangerz), συμμετοχή σε δίσκο της Miley Cyrus'
2015 : Tom's Diner, συμμετοχή σε δίσκο του Giorgio Moroder
2015 : Pretty Girls, συμμετέχει η Iggy Azalea
2016 : Hands,φιλανθρωπική ηχογράφηση με τη συμμετοχή πολλών καλλιτεχνών για τα θύματα του Ορλάντο (ΗΠΑ).
2016 : Make Me, συμμετέχει ο G-Eazy'
2016 : Slumber Party, συμμετέχει η  Tinashe'
2017 : Hey Ma, μαζι με τους Pitbull και Romeo Santos
2019 : I Feel So Free With You, μαζι με τους Pitbull και Marc Anthony
2020 : Matches, μαζι με τους Backstreet Boys

 Περιοδείες 
 ...Baby One More Time Tour (1999)
 Crazy2kTour (2000)
 Oops!... I Did It Again World Tour (2000)
 Dream Within a Dream Tour (2001 - 2002)
 The Onyx Hotel Tour (2004)
 The M+M's Tour (2007)
 Τhe Circus Starring: Britney Spears (2009)
 Femme Fatale Tour (2011)
 Britney:Live In Concert (2017)
 Piece Of Me Tour (2018)

 Promotional Tours 
 L'Oreal Hair Zone Tour(1998)
 NSYNC in Concert(1998)

 Residency concerts 
Britney: Piece of Me (2013–17)
Britney:Domination (2019)
 Προϊόντα 

 Αρώματα 

 2004 Curious 2005 Fantasy 2006 Curious: In Control 2006 Midnight Fantasy 2007 Believe 2009 Ηidden Fantasy 2009 Circus Fantasy 2010 Radiance 2011 Cosmic Radiance 2012 Fantasy Twist 2013 Island Fantasy 2013 Fantasy: Anniversary Edition
 2014 Fantasy: The Nice Remix
 2014 Fantasy: The Naughty Remix
 2014 Fantasy: The Stage Edition
 2014 Fantasy: The Nice Remix
 2014 Rocker Femme Fantasy
 2015 Fantasy:The Intimate Edition
 2016 Maui Fantasy
 2016 Private Show
 2017 Fantasy In Bloom 
 2017 VIP Private Show 
 2017 Sunset Fantasy
 2018 Prerogative (Unisex)
 2019 Rainbow Fantasy
 2020 Glitter Fantasy

 Βιβλία 

 2000 Britney Spears' Heart-to-Heart 2001 A Mother's Gift (Το δώρο μιας μητέρας)
 2002 Stages 2002 Britney Spears' Crossroads Diary 2011 Britney Spears' The Fame Ταινίες 
 Drive Me Crazy (1999) Longshot (2001) Austin Powers in Goldmember (2002) Crossroads (2002)
 Pauly Shore Is Dead(2003) 
 Jane The Virgin(2015) 
 Corporate Animals(2019)

Βραβεία 
Η Britney Spears κατέχει το ρεκόρ του καλλιτέχνη, εν ζωή, με τα περισσότερα μουσικά βραβεία παγκοσμίως.Παρακάτω αναφέρονται μερικά από τα πιο σημαντικά βραβεία της καριέρα της.

15 Guinness Book of World Records
25 Indonesia Music Choice Awards
23 Vevo Certified Awards
10 Best of Las Vegas Awards
13 BDS Certified Awards
11 Teen Choice Awards
9 Virgin Media Music Awards8 IFPI Platinum Europe Awards8 MTV Europe Music Awards6 People's Choice Awards5 Rolling Stone Magazine Awards3 World Music Awards1 Grammy Award1 (Michael Jackson) MTV Video Vanguard Award1 Icon Disney Award6 ASCAP Pop Music Awards1 Millenium Billboard Award7 Billboard Music Awards6 MTV Video Music Awards7 Japan Gold Disc Awards4 Basenotes Fragrance Awards3 Razzie Awards2 Emmy Awards3 NRJ Music Awards1 MTV Asia Awards1 MTV Australia Awards1 MTV Video Music Brasil1 MTV Latin America Awards2 Nickelodeon Kids' Choice Award1 American Music Award5 VH1 Music Awards2 Brit Awards2 Fragrance Awards2 Glammy Awards1 Bambi Award1 Barbie Award1 ECHO Music Award1 Vanguard Award1 Amadeus Austrian Music Awards1 AOL TV Viewer Awards1 Apelzin Awards'''

Τo 2003, απέκτησε το δικό της αστέρι στη "Λεωφόρο της δόξας" (Walk Of Fame).
Το περιοδικό FHM την επέλεξε ως την πιο σέξι γυναίκα στον κόσμο για τα έτη 2004, 2008 και 2009.
Το ΜΤV κατέταξε τη Britney στην πρώτη θέση για την πιο όμορφη γυναίκα της χρονιάς 2017

Παραπομπές 

Αμερικανίδες τραγουδίστριες
Αμερικανίδες ηθοποιοί θεάτρου
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Νικητές World Music Awards
Αμερικανίδες τραγουδίστριες ποπ
Βραβευμένοι με Γκράμι
Αμερικανοί μουσικοί
Αμερικανοί καλλιτέχνες
Αμερικανοί τραγουδοποιοί
Αμερικανοί στιχουργοί